KOKOUSAIKA Tiistai 26.03.2024 klo 17

KOKOUSPAIKKA Äänekosken seurakuntakeskus

KÄSITELTÄVÄT ASIAT liitteet

1 38 § KOKOUKSEN AVAUS

2 39 § KOKOUKSEN LAILLISUUDEN JA

PÄÄTÖSVALTAISUUDEN TOTEAMINEN

3 40 § ESITYSLISTAN HYVÄKSYMINEN

4 41 § PÖYTÄKIRJANTARKASTAJIEN JA ÄÄNTEN-

LASKIJOIDEN VALITSEMINEN

5 42 § 1 ÄÄNEKOSKEN SEURAKUNNAN TILINPÄÄTÖS VUO- DELTA 2023

6 43 § KESKI-SUOMEN IT-ALUEEN JA ITÄ -SUOMEN IT-

ALUEEN YHTEISTYÖSELVITYSTILANNE TIEDOKSI

7 44 § HENKILÖSTÖASIA

8 45 § KONGINKANKAAN KIRKON ULKOLUISKAN UUSIMINEN

9 46 § KIRKKOVALTUUSTON PÄÄTÖSTEN TÄYTÄNTÖÖNPA-

NOKELPOISUUS

10 47 § TIEDOKSI MERKITTÄVÄT ASIAT

11 48 § MUUT ASIAT

12 49 § 2 MUUTOKSENHAKUILMOITUS

13 50 § PÖYTÄKIRJAN NÄHTÄVILLÄOLO JA

MUUTOKSENHAKU

14 51 § KOKOUKSEN PÄÄTÖS

PUHEENJOHTAJA ELINA TOURUNEN

KOKOUSAIKA Tiistai 26.03.2024 klo 17.00

KOKOUSPAIKKA Suolahden seurakuntatalo

SAAPUVILLA OLLEET JÄSENET

Läsnä= x Elina Tourunen puheenjohtaja

xKatri Vuojus vs.khra

xForsgrén Timo jäsen

Olli Jämsén varajäsen

xHuhta Marjatta jäsen

Kirsti Piilonen varajäsen

Kettunen Jemo jäsen

x Akusti Väisänen varajäsen

Kinnunen Pentti jäsen

xLiisa Lakanen varajäsen

xPasanen Timo jäsen

Hannu Lehmonen varajäsen

xPellinen Tanja jäsen

Minna Kuusjärvi varajäsen

Rautiainen Sinikka jäsen

x Mervi Oksanen varajäsen

xSalahub Sari jäsen

Eija Kangas varajäsen

xTarvainen Tarja varapuheenjohtaja

Maija Piitulainen varajäsen

Uljas Pekka jäsen

x Sami Leino varajäsen

MUUT SAAPUVILLA OLLEET Seppo Mertanen kirkkovalt.pj.

xJaana Tani kirkkovalt.varapj

xHeikki Hintikka talousjohtaja/esitt.

Yksiköiden esihenkilöt Riitta Kaikuranta ja Juho Hintikka läsnä 42 §:n esittelyn ja keskustelun aikana, mutta eivät päätöksenteon aikana.

ASIAT 38 -51 §§

PÖYTÄKIRJAN ALLEKIRJOITUS Puheenjohtaja Pöytäkirjanpitäjä

JA VARMENNUS

Tarja Tarvainen Heikki Hintikka

PÖYTÄKIRJAN TARKASTUS- Pöytäkirja on tarkastettu ja todettu kokouksen kulun mukaiseksi.

TOIMITUS Pöytäkirjan käsittelylehdet on samalla varustettu nimikirjaimillamme

Tarkastusaika Äänekoskella, 26.03.2024

-----------------------------------------------------------------------------------------------------------

Allekirjoitukset

Marjatta Huhta Timo Forsgrén

KOKOUKSEN AVAUS

Kn 38 § Puheenjohtaja avasi kokouksen. Lukukappale: Psalmi 22: 2–6

KOKOUKSEN LAILLISUUDEN JA PÄÄTÖSVALTAISUUDEN TOTEAMINEN

Kn 39 § Kirkkoneuvostoon kuuluvat virkansa puolesta kirkkoherra puheenjohtajana sekä valittuina jäseninä varapuheenjohtaja ja 9 muuta jäsentä. Valitulla jäsenellä on henkilökohtainen varajäsen. Seurakunnan toimielin on päätösvaltainen, kun enemmän kuin puolet jäsenistä on läsnä, jollei päätöksenteolle säädetä kirkkolaissa muita vaatimuksia (KL 10:15).

Kirkkoneuvoston kokouksista ja koolle kutsumisesta on määräykset kirkkojärjestyksessä. Kirkkoneuvosto päättää kokoontumisensa ajan ja paikan.

Kirkkoneuvosto kokoontuu myös, milloin puheenjohtaja katsoo sen tarpeelliseksi tai vähintään neljäosa jäsenistä sitä kirjallisesti pyytää ilmoittamansa asian käsittelemistä varten (KJ 3: 34 §).

Kirkkoneuvoston kokoukset pyritään sopimaan alustavasti etukäteen syys- ja

kevätkauden ensimmäisissä kokouksissa. Kokoukset alkavat pääsääntöisesti

klo 17.00 ja kokouspaikkana on yleensä Äänekosken seurakuntakeskus.

Puheenjohtaja voi kuitenkin muuttaa tarvittaessa kokousaikaa ja -paikkaa.

Kokouksen kutsuu koolle puheenjohtaja kirkkoneuvoston päättämällä tavalla, jonka mukaan kirkkoneuvoston kutsu ja esityslista lähetetään sähköpostilla sekä pyynnöstä postitetaan myös kirjepostina jäsenille viimeistään viisi päivää ennen kokousta. Kutsu ja esityslista liitteineen lähetetään sähköpostilla tiedoksi myös varajäsenille. Samalla on kokouksesta ilmoitettava kirkkovaltuuston puheenjohtajalle ja varapuheenjohtajalle sekä niille viranhaltijoille, joilla on kirkkoneuvostossa läsnäolo- ja puheoikeus.

Kutsuun on liitettävä luettelo käsiteltävistä asioista. Tämän kokouksen kutsu on lähetetty sähköpostilla sekä postitettu kirjepostina 20.03.2024.

Ehdotus: Kokous todetaan laillisesti koolle kutsutuksi ja päätösvaltaiseksi.

Päätös: Todettiin, että kokouskutsussa oli kokouspaikaksi merkitty Äänekosken seurakuntakeskus. Kokouspaikkana on kuitenkin Suolahden seurakuntatalo ja siitä on tiedotettu jäseniä ja varajäseniä sähköpostitse 22.03. 2024. Hyväksyttiin kokous laillisesti koolle kutsutuksi ja päätösvaltaiseksi.

ESITYSLISTAN HYVÄKSYMINEN

Kn 40 § Esityslista sisältää selostukset käsiteltävistä asioista ja esittelijän esitykset toimielimen päätöksiksi. Kirkkoneuvoston kokouksessa asia päätetään esittelystä (Hallintosääntö 18 §, 27 §). Jos asian kiireellisyys sitä vaatii, esittelymuistio päätösehdotuksineen voidaan antaa kokouksessa. Vähäisenä pidettävä asia, joka on laadultaan tai merkitykseltään sellainen, ettei se edellytä kirjallista esittelyä, voidaan kuitenkin esitellä suullisesti (Hallintosääntö 27 §). Esityslista on lähetetty sähköpostilla sekä postitettu kirjepostina 20.03.2024.

Ehdotus: Esityslista hyväksytään kokouksen työjärjestykseksi.

Päätös: Hyväksyttiin.

PÖYTÄKIRJANTARKASTAJIEN JA ÄÄNTENLASKIJOIDEN VALITSEMINEN

Kn 41 § Pöytäkirjan tarkastaa kaksi kullakin kerralla tähän tehtävään kokouksen valitsemaa kirkkoneuvoston jäsentä, jollei kirkkoneuvosto jonkin asian kohdalla toisin päätä. Jos pöytäkirjan tarkastuksessa pöytäkirjan sisällöstä jää vallitsemaan erimielisyys, kirkkoneuvosto tarkastaa pöytäkirjan seuraavassa kokouksessaan (Hallintosääntö 46 §).

Pöytäkirjantarkastajat toimivat tarvittaessa myös ääntenlaskijoina.

Ehdotus: Valitaan aakkosjärjestyksen mukaisesti Pekka Uljas ja Timo Forsgrén. Pöytäkirja tarkastetaan kokouksen jälkeen.

Päätös: Pekka Uljas ei läsnä. Valittiin Marjatta Huhta ja Timo Forsgrén.

ÄÄNEKOSKEN SEURAKUNNAN TILINPÄÄTÖS VUODELTA 2023

(esittelijä talousjohtaja Heikki Hintikka, puh. 0400321349)

Kn 42 § Seurakuntatalouden tilinpäätös laaditaan noudattaen kirkkolain ja kirkkojärjestyksen 15 luvun säädöksiä ja kirkkohallituksen antamia määräyksiä. Kirkkohallituksen virastokollegio on antanut erikseen ohjeen tilinpäätöksen laatimisesta.

Tilinpäätös on laadittava tilikautta seuraavan vuoden maaliskuun loppuun mennessä. Tilinpäätöksen vahvistamisesta ja vastuuvapauden myöntämisestä päättää tilintarkastajien lausunnon perusteella kirkkovaltuusto kesäkuun loppuun mennessä. Tilinpäätös sisältää toimintakertomuksen, talousarvion toteutumisen, tilinpäätöslaskelmat, tilinpäätöksen liitetiedot, allekirjoitukset ja tilinpäätösmerkinnän sekä luettelot ja selvitykset.

Tilikauden tulos on 208 331,92 euroa ylijäämäinen.

Toimintatuotot olivat yhtensä 559 914,83 euroa ja ne vähenivät edellisvuodesta n. 147 000 euroa. Vähennystä selittää pääosin puukauppatulot, joita kertyi noin 90 000 euroa edellisvuotta vähemmän. Talousarvioon 2023 verrattuna kokonaistuotot toteutuivat kuitenkin hyvin eli 100,7 prosenttisesti.

Toimintakulut olivat yhteensä 3,447 milj. euroa ja ne kasvoivat edellisvuodesta yhteensä n. 82 000 euroa. Talousarvioon 2023 ja sen muutoksiin verrattuna toimintakulujen säästö on 3,0 % eli n. 107 000 euroa. Palveluiden ostoissa säästö oli n. 37 000 euroa (5,1 %) ja aineissa ja tarvikkeissa vähennys oli noin 53 000 euroa (9,7 %). Henkilöstökulut olivat lähes samaa tasoa kuin edellisenä vuonna; kasvu oli alle 3 000 euroa. Talousarvioon 2023 ja sen muutoksiin nähden henkilöstökulut alittuivat 0,6 %.

Kirkollisverojen tuotto oli 3,351 miljoonaa euroa, mikä on n.283 000 euroa (9,2 %) enemmän kuin vuonna 2022. Kirkollisverotuotot kasvoivat, vaikka vuonna 2023 tuloveroprosenttia alennettiin 1,65 prosentista 1, 60 prosenttiin. Alennuksen perusteena oli kirkkohallituksen suositus ja valtiovarainministeriön alentamispainelaskelmat liittyen sote-uudistuksen veromuutoksiin. Talousarviossa 2023 verotuloarvio on 3,300 milj. euroa ja toteutuma 3,351 milj. euroa, joten siihen nähden lisäystä on 1,6 %. Verotulojen kasvu oli sinällään ennakoitua ja sitä selittää lähinnä soteuudistuksesta aiheutuneet verotukselliset muutokset sekä palkka- ja eläketulojen kasvu.

Valtionrahoitusta saatiin 371 372 euroa. Verotuskuluja maksettiin n. 45 000 euroa, kirkon keskusrahastomaksuja 121 626 euroa ja kirkon eläkerahastomaksua 154 374 euroa – yhteensä keskusrahastomaksuja maksettiin hieman yli tuhat euroa enemmän kuin edellisvuotena. Korkokulut lainoista olivat 41 991 euroa.

Vuosikate vahvistui edellisvuodesta ja oli 535 134 euroa. Vuonna 2022 vuosikate oli 475 016 euroa. Tilikauden poistot olivat n. 328 000 euroa, kun poistot olivat edellisvuonna 402 338 euroa. Vuonna 2022 poistoja kasvattivat tehdyt kertaluonteiset poistot poistosuunnitelman tarkistuksen yhteydessä.

Velkapääoma oli vuoden lopussa 0,918 milj. euroa. Velkapääoma väheni 433 385 euroa edellisvuodesta lyhennysten ja kertalyhenteisen luoton (290 000 euroa) pois maksun ansiosta.

Yhteensä investointeihin käytettiin n. 451 000 euroa. Merkittävimmät investoinnit olivat Suolahden kirkon vesikaton saneeraus n. 90 000 euroa ja Laajaniemen leirikeskuksen lämmöntuotantojärjestelmän muutos öljylämmityksestä vesi-ilmalämpöpumppujärjestelmään n. 230 000 euroa. Öljylämmityksestä luopumiseen saatiin viime vuoden kesäkuussa ARA:n avustuspäätös 34 863 euroa, jonka maksatus oli tämän vuoden maaliskuussa. Korjausinvestoinnit ja muut hankkeet on pystyttävä lähivuosina hoitamaan omalla tulorahoituksella eli riittävän vahvoilla vuosikatteilla, koska velkapääomaa on edelleenkin vielä huomattava määrä. Taseen ylijäämä on tarpeellinen pelkästään jo lähivuosien korjaustarpeiden näkökulmasta.

Tilinpäätöksen allekirjoittavat päätösvaltainen kirkkoneuvosto ja talousjohtaja.

Liitteenä tilinpäätös 2023 (Liite 1).

Ehdotus: Kirkkoneuvosto käsittelee tilinpäätöksen ja

1) esittää kirkkovaltuustolle, että tilinpäätöksen osoittama ylijäämä

208 331,92 euroa siirretään taseen omaan pääomaan tilikauden yli- /alijäämään.

2) allekirjoittaa tilinpäätöksen ja päättää luovuttaa sen tilintarkastajille

3) ehdottaa kirkkovaltuustolle, että se tilintarkastajien lausunnon perusteella päättää seurakunnan vuoden 2023 tilinpäätöksen vahvistamisesta sekä tili- ja vastuuvapauden myöntämisestä tilivelvollisille.

Päätös: Ehdotuksen mukainen.

KESKI-SUOMEN IT-ALUEEN JA ITÄ -SUOMEN IT-ALUEEN YHTEISTYÖSELVITYSTILANNE TIEDOKSI

(esittelijä talousjohtaja Heikki Hintikka, puh. 0400321349)

Kn 43 § Keski-Suomen IT-yhteistyöalueen yhteisjohtokunta on kokouksessaan 5.3.2024 §9 käsitellyt Keski-Suomen IT-alueen ja Itä -Suomen IT-alueen yhteistyöselvitystä, jossa Keski-Suomen IT-alueen ja Itä-Suomen IT-alueen IT-aluekeskukset ovat kartoittaneet yhteistyömahdollisuuksia tuleville vuosille.

Tietoturvan ja erityisesti kyberturvan sekä tietosuojan merkitys on seurakunnissa koko ajan kasvanut. Tämä on tuonut Keski-Suomen IT-alueelle viime vuosina uusia tehtäviä, kuten lakisääteiset tietosuojavastaan tehtävät ja mobiililaitteiden hallinta. Tuotteiden ja palvelujen hintojen sekä henkilöstökulujen kasvaessa, myös seurakuntien ICT-kulut kasvavat vuosittain. IT-alueiden yhdistymisellä kulujen nousua voitaneen hillitä esimerkiksi hankintoja yhtenäistämällä. Merkittäviä kustannussäästöjä yhdistymisestä ei tule syntymään vaan kyse on enemmänkin osaamisen ja vastuiden jakamisesta laajemmalle henkilöstölle ja kustannusten kasvun hillitsemisestä. Isompi yksikkö ei olisi niin haavoittuvainen esimerkiksi yllättävissä sairauslomatilanteissa.

Itä-Suomen IT-alueen kanssa tehty alustava yhteistyöselvitys on osoittanut, että IT-alueilla on paljon samoja palveluita seurakunnille ja tekniset ratkaisut ovat melko yhteneväisiä. Tämän vuoksi merkittäville IT-investoinneille ei yhdistymisessä olisi lähivuosina tarvetta. IT-aluekeskusten kulut kummassakin IT-alueella jaetaan osakasseurakunnille jäsenmäärän mukaisessa suhteessa.

Keski-Suomen IT-alueen ja Itä-Suomen IT-alueen välillä on ollut vuosia toimivaa yhteistyötä. Suurin haaste IT-alueiden yhdistymisessä tulee olemaan IT-aluekeskusten toimintatapojen yhdistäminen ja henkilöstön työhyvinvoinnista huolehtiminen muutoksessa. Yhdistyminen toisi myös johtamiselle uusia vaatimuksia työntekijämäärän kasvaessa ja IT-alueen laajentuessa. Lähtökohta IT-alueiden yhdistymisessä on se, että nykyinen vakituinen henkilöstö säilyy muutoksessa. Lisäksi Itä-Suomen IT-alueella eläköitymisten kautta vapautuviin tehtäviin tultaisiin osaan rekrytoimaan uusia työntekijöitä. vaikka varsinainen virkapaikka olisikin kasvukeskusten ulkopuolella.

Itä-Suomen IT-aluekeskuksen johtokunta on käsitellyt Itä-Suomen IT-alueen tulevaisuuden palvelumallia ja todennut:

1. Vuoden 2024 aikana yhtenäistetään järjestelmät, palvelut ja toimintamallit siten, että vuoden 2025 alusta pystytään jo toimimaan esim. IT-tuessa siten, että yhteinen toiminta kattaa molemmat IT-alueet

2) Vuoden 2025 aikana tehdään seurakunnissa tarvittavat päätökset yhteisen IT-alueen perustamisesta 1.1.2026 lähtien

3) 1.1.2026 alkaen mahdollistetaan Itä- ja Keski-Suomen IT-aluekeskusten yhdistyminen yhden isäntäseurakunnan alle.

Mikäli IT-alueet tullaan yhdistämään 1.1.2026 alkaen siten, että Itä-Suomen IT-alueen seurakunnat liitetään Keski-Suomen IT-alueeseen ja Jyväskylän seurakunta toimisi yhdistyvän IT-alueen isäntäseurakunta, vaatii se kaikkien seurakuntien hyväksynnän.

Keski-Suomen IT-yhteistyöalueen sopimuksen mukaisesti kokonaisen IT-alueen liittyminen toiseen IT-alueeseen tapahtuu siten, että vastaanottavan IT-alueen yhteisjohtokunta neuvottelee asiasta sulautuvan alueen yhteisjohtokunnan kanssa, minkä jälkeen alueiden osapuolet päättävät asiasta. Kokonaisen IT-yhteistyöalueen liittyminen yhteistyösopimukseen tulee voimaan, ellei toisin määrätä, liittymisen hyväksymistä seuraavan kalenterivuoden alusta.

Ehdotus: Kirkkoneuvosto merkitsee tiedoksi Keski-Suomen IT-alueen ja Itä-Suomen IT-alueen yhteistyöselvityksen

Päätös: Merkittiin tiedoksi.

Kn 44 § HENKILÖSTÖASIA

KONGINKANKAAN KIRKON ULKOLUISKAN UUSIMINEN

(esittelijä Heikki Hintikka, puh. 0400 321 349)

Kn 45 § Kuluvan vuoden talousarvion investointiosassa on määräraha Konginkankaan kirkon liikuntaesteisten sisäänkäynnin luiskan uusimiseen. Määräraha oli jo viime vuoden talousarviossa, mutta kilpailutuksessa saatiin vain yksi tarjous ja siinä oli jonkin verran poikkeavuutta suunnitelmista.

Konginkankaan kirkko on suojeltu kirkkolailla, sillä kaikki ennen vuotta 1917 rakennetut kirkolliset rakennukset, niiden kiinteät sisustukset ja taideteokset ovat suojelun piirissä (KL 14 luku). Muutostöiden suunnitelmat on laatinut arkkitehtitoimisto ARK-Kantonen Oy. Suunnitelmista on saatu Museoviraston lausunto ja kirkkovaltuuston hyväksymät suunnitelmat on vahvistettu kirkkohallituksessa 01.09. 2022.

Rakennustöihin sisältyvät vanhan pyörätuoliluiskan poistaminen, uuden pyörätuoliluiskan teräsrakenteiden hankinta ja asennus, perustusten rakentaminen, vanhan portaan siirto sekä rakenteiden viimeistely. Rakenneleikkauksista suunnitelman on laatinut Insinööritoimisto Ohvo.

Suunnitelmien perusteella luiskan rakentamisesta on pyydetty tarjouksia jatketulla jättöajalla, koska ensimmäiseen määräaikaan mennessä tarjouksia saatiin vain yksi. Kaiken kaikkiaan tarjouksia on pyydetty kahdeksalta eri toimijalta.

Tarjousprosessi on keskeneräinen. Tarjouksista tehdään yhteenveto, joka esitetään kokouksessa.

Ehdotus: Päätösehdotus tehtiin kokouksessa: Tarjouksia saatiin kaksi, tarjousyhteenveto liitteenä 3. Tarjouksista edullisempi on Maansiirto ja Rakennus Siik Oy:n

tarjous 39 680 euroa sis. alv 24 %. Selonottoneuvottelun 22.03.2024 mukaan Siik Oy:n tarjous on suunnitelmien mukainen. Investointimääräraha valvontakuluineen hankkeelle on 35 000 euroa. Hanke on kilpailutettu jo kaksi kertaa, joten tarjouksen hyväksyminen on nyt tarkoituksenmukaista. Kirkkoneuvosto päättää hyväksyä Maansiirto ja Rakennus Siik Oy:n tarjouksen.

Päätös: Kirkkoneuvosto hyväksyi Maansiirto ja Rakennus Siik Oy:n tarjouksen 39 680 euroa sis. alv.

KIRKKOVALTUUSTON PÄÄTÖSTEN TÄYTÄNTÖÖNPANOKELPOISUUS

(Esittelijä kirkkoherra)

Kn 46 § Kirkkolain 3 luvun 11 §:n mukaan kirkkoneuvosto ei saa panna kirkkovaltuuston päätöstä täytäntöön, jos se on tehty virheellisessä järjestyksessä, kirkkovaltuusto on ylittänyt toimivaltansa tai päätös on muutoin lainvastainen. Asia on viipymättä saatettava kirkkovaltuuston uudelleen käsiteltäväksi. Kirkkolain 12 luvun 16 §:n mukaan kirkon viranomaisen päätös voidaan panna täytäntöön ennen kuin se on saanut lainvoiman. Täytäntöönpanoon ei kuitenkaan saa ryhtyä, jos oikaisuvaatimus tai valitus käy täytäntöönpanon johdosta hyödyttömäksi taikka jos oikaisuvaatimuksen käsittelevä toimielin tai valitusviranomainen kieltää täytäntöönpanon.

Kirkkovaltuuston 13.02.2024 kokouksen 14.02. 2024 allekirjoitetussa ja tarkastetussa pöytäkirjassa §6 päätöksen (lausunto- ja asiakirjapyyntö) kohdalla on huomattu kirjoitusvirhe, jonka kirkkovaltuuston on korjattava seuraavassa kokouksessaan hallintolain 8 luvun 51-52 pykälien mukaisella menettelyllä. Kun kyseessä on hallintolain 51 §:n mukainen kirjoitus- tai laskuvirhe taikka muu niihin rinnastettava selvä virhe se korjataan hallintolain 52 §:n mukaan korvaamalla virheen sisältävä toimituskirja korjatulla toimituskirjalla: asian uudelleen käsittelyä ja uutta päätöstä ei tällöin edellytetä. Selostus virheestä on toimitettu hallinto-oikeudelle.

Ehdotus: Kirkkoneuvosto toteaa, että seuraavat kirkkovaltuuston päätökset ovat täytäntöönpanokelpoisia:

Kirkkovaltuusto 13.2.2024 (1/2024)

1 § Kokouksen avaus

2 § Kokouksen laillisuus ja päätösvaltaisuus

3 § Pöytäkirjantarkastajien valinta

4 § Ääntenlaskijoiden valinta

5 § Esityslistan hyväksyminen

6 § Lausunto- ja asiakirjapyyntö

7 § Ilmoitusasiat

8 § Muutoksenhakuilmoitus

9 § Muutoksenhaku ja pöytäkirjan nähtävillä olo

10 § Kokouksen päätös

Päätös: Ehdotuksen mukainen. Merkittiin tiedoksi, että 6 §:n lausunto ja selvitys kirjoitusvirheestä on toimitettu hallinto-oikeudelle.

TIEDOKSI MERKITTÄVÄT ASIAT

Kn 47 § Viranhaltijapäätökset:

Kirkkoherra:

Seurakuntasihteerin perehdytys 18.3-31.3.2024 / 26.2.2024 / 5 §

Talousjohtaja:

Äänekosken kirkkosalin aurinkosuojausverhot/ 19.3.2024 / 2 §

Merkittiin tiedoksi Lapuan hiippakunnan piispan tutustumiskäynti Äänekoskelle 2.4. 2024.

Merkittiin tiedoksi rovastikunnallinen neuvottelupäivä Pihtiputaalla 7.4.2024

Konginkankaan kirkon ja tapulin vesikaton maalausurakka

* viimeisin valvojan suorittama takuutarkastuksen jälkitarkastus on päivätty 12.10.2023 . Korjaukset eivät edelleenkään ole kunnossa, koska talven jälkeen maalipintoja on yhä irronnut alustastaan. Asiassa on oltu yhteydessä urakoitsijaan (Tmi Antti Vuorinen, maalaustyöselostuksen laatijaan (Ramboll) sekä valvojaan (WSP Oy). Korjaukset ym. on vaadittu tehtäväksi heti säiden salliessa urakkasopimusasiakirjojen ja vastuiden (mm. YSE 1988) mukaisesti ja dokumentoidusti.

MUUT ASIAT

Kn 48 § Käytiin lähetekeskustelua maanostotiedustelusta: seurakunnalle on tehty maanostotiedustelu osaan tilasta Tiensuu 4:283 Konginkangas. Maanostotiedustelun tekijän tontti rajoittuu kyseiseen metsämaa-alueeseen. Perusteluina maanostolle olisi mm. saada puustosta näkö -ja melusuojaa nelostien liikenteelle. Ostokyselyn tekijä on toimittanut kohteena olevasta maa-alueesta kartan. Kyseessä on taimikkoa ja nuorta kasvatusmetsikköä. Metsäalue on huomioitu metsäsuunnitelmassa toimenpide-ehdotuksineen. Seurakunta otti vastaan Tiensuun-tilan v. 2018 Elli Niittylän testamentilla. Sen mukaan mm. kiinteä omaisuus menee Konginkankaan nuorisotyön hyväksi. Kirkkovaltuusto on hyväksynyt rahastolle säännöt, joilla varojen käyttöä ohjataan. Esimerkiksi viime vuonna käsittelyssä oli likimain samanlainen tilanne, jossa vastaavan kokoluokan metsätalousmaan myyntiä kirkkoneuvosto (6.6.2023 § 56) ei pitänyt tarkoituksenmukaisena.

Kirkkoneuvosto merkitsi tiedoksi saapuneen maanostotiedustelun. Keskustelun jälkeen kirkkoneuvosto totesi yksimielisesti, että metsäalueen myynnin osalta olisi otettava huomioon em. testamentti ja aiemmat periaatelinjaukset vastaavankaltaisissa tilanteissa. Siten metsäalueen mahdollisen myynnin valmistelua ei keskustelussa nähty perusteltuna.

MUUTOKSENHAKUILMOITUS

Kn 49 § Kokouksen lopuksi puheenjohtaja antoi kirkkolain 12 luvun mukaisen muutoksenhakuohjeen (liite 2).

PÖYTÄKIRJAN NÄHTÄVILLÄOLO JA MUUTOKSENHAKU

Kn 50 § Kirkkoneuvoston kokouksen tarkastettu pöytäkirja, johon on liitetty muutoksenhakuohjeet, on yleisesti nähtävänä seurakunnan verkkosivuilla aanekoskenseurakunta.fi/paatoksenteko.

KOKOUKSEN PÄÄTÖS

Kn 51 § Puheenjohtaja päätti kokouksen klo 18.35